CELEX: 32011D0453
Language: hu
Date: 2011-07-13 00:00:00
Title: 2011/453/EU: A Bizottság végrehajtási határozata ( 2011. július 13. ) a 2010/40/EU európai parlamenti és tanácsi irányelv értelmében a tagállami jelentéstételre vonatkozó iránymutatások elfogadásáról (az értesítés a C(2011) 4947. számú dokumentummal történt)

23.7.2011   
            
            
               HU
            
            
               Az Európai Unió Hivatalos Lapja
            
            
               L 193/48
            
         A BIZOTTSÁG VÉGREHAJTÁSI HATÁROZATA
   (2011. július 13.)
   a 2010/40/EU európai parlamenti és tanácsi irányelv értelmében a tagállami jelentéstételre vonatkozó iránymutatások elfogadásáról
   (az értesítés a C(2011) 4947. számú dokumentummal történt)
   (2011/453/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az intelligens közlekedési rendszereknek a közúti közlekedés területén történő kiépítésére, valamint a más közlekedési módokhoz való kapcsolódására vonatkozó keretről szóló, 2010. július 7-i 2010/40/EU európai parlamenti és tanácsi irányelvre (1) és különösen annak 15. cikke (2) bekezdésére,
   mivel:
   
               (1)
            
            
               A 2010/40/EU irányelv 17. cikkének (1) bekezdése előírja a tagállamok számára, hogy 2011. augusztus 27-ig nyújtsák be a Bizottságnak a kiemelt területekre vonatkozó nemzeti tevékenységeikről és projektjeikről szóló jelentésüket.
            
         
               (2)
            
            
               A 2010/40/EU irányelv 17. cikkének (2) bekezdése előírja a tagállamok számára, hogy 2012. augusztus 27-ig ismertessék a Bizottsággal az elkövetkezendő ötéves időszakra szóló nemzeti ITS-intézkedésekre vonatkozó terveiket.
            
         
               (3)
            
            
               A 2010/40/EU irányelv 17. cikkének (3) bekezdése előírja a tagállamok számára, hogy az első jelentést követően háromévente tegyenek jelentést a 17. cikk (1) bekezdésében említett intézkedések végrehajtásában elért haladásról.
            
         
               (4)
            
            
               A 2010/40/EU irányelv 17. cikkének (2) bekezdése azt is előírja, hogy a tagállamok jelentéstételére vonatkozóan iránymutatásokat kell elfogadni.
            
         
               (5)
            
            
               Az ezen irányelvben előírt intézkedések összhangban vannak a 2010/40/EU irányelv 15. cikkének (1) bekezdése szerint létrehozott európai ITS-bizottság véleményével,
            
         ELFOGADTA EZT A HATÁROZATOT:
   1. cikk
   A mellékletben meghatározott, a tagállamok jelentéstételére vonatkozó iránymutatásokat a Bizottság elfogadja.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2011. július 13-án.
      
         
            a Bizottság részéről
         
         Siim KALLAS
         
            alelnök
         
      
   
   
      (1)  HL L 207., 2010.8.6., 1. o.
   
      MELLÉKLET
      
         A 2010/40/EU IRÁNYELV ÉRTELMÉBEN A TAGÁLLAMOK JELENTÉSTÉTELÉRE VONATKOZÓ IRÁNYMUTATÁSOK
      
      1.   Első jelentés
      
      A 2010/40/EU irányelv 17. cikkének (1) bekezdésében említett jelentés (a továbbiakban: az első jelentés) bemutatja a 2010/40/EU irányelv 2. bekezdésében és I. mellékletében említett kiemelt területekre vonatkozó nemzeti tevékenységek és projektek aktuális helyzetét.
      Az első jelentésnek bevezetést kell tartalmaznia, amelyben megtalálható a nemzeti tevékenységek és projektek általános áttekintése, valamint a tagállambeli elérhetőségi adatok, azaz a szervezet neve, a szervezet típusa (minisztérium, nemzeti hatóság, vállalkozó vagy egyéb), a kapcsolattartó személy neve, e-mail cím, telefonszám stb.
      Az első jelentésnek tartalmaznia kell továbbá a nemzeti tevékenységek és projektek leírását minden egyes kiemelt területen, valamint amennyiben szükséges és azt a tagállam lényegesnek tartja, a vonatkozó kezdeményezések és céljuk, időtartamuk, részcéljaik, forrásaik, vezető érdekelt feleik és az állapotuk leírásával együtt.
      Amennyiben lehetséges, a jelentésben számokat is közölni kell a haladás jobb mérhetősége és az esetleges jövőbeli összehasonlító teljesítményértékelés megkönnyítése érdekében.
      2.   A nemzeti ITS-intézkedések ismertetése
      
      Az elkövetkezendő ötéves időszakra szóló nemzeti ITS-intézkedések a 2010/40/EU irányelv 17. cikkének (2) bekezdésében említett ismertetésének tartalmaznia kell egy, az adott tagállamban az ITS kiépítésével kapcsolatban a következő öt évben tervezett tevékenységekről szóló általános jelentést. E jelentésnek tartalmaznia kell a következő pontok tekintetében legalább a lényeges információkat:
      
                  a)
               
               
                  az ITS kidolgozására és kiépítésére vonatkozó nemzeti megközelítés és/vagy stratégia leírása, beleértve annak legfontosabb célkitűzéseit is;
               
            
                  b)
               
               
                  az ITS kidolgozására és kiépítésére vonatkozó technikai és jogi keret leírása;
               
            
                  c)
               
               
                  az ITS kiépítésével kapcsolatos tevékenységek leírása;
               
            
                  d)
               
               
                  a kiemelt nemzeti területek leírása a fellépések és a kapcsolódó intézkedések esetében, beleértve annak feltüntetését, hogy ezek hogyan kapcsolódnak a 2010/40/EU irányelv 2. cikkében megállapított kiemelt területekhez;
               
            
                  e)
               
               
                  a jelenlegi és a tervezett intézkedések végrehajtása, a következők megadásával:
                  
                              —
                           
                           
                              eszközök,
                           
                        
                              —
                           
                           
                              források,
                           
                        
                              —
                           
                           
                              konzultáció és az aktív érdekelt felek,
                           
                        
                              —
                           
                           
                              részcélok,
                           
                        
                              —
                           
                           
                              nyomon követés.
                           
                        
            3.   Értékelő jelentések
      
      A 2010/40/EU irányelv 17. cikkének (3) bekezdése értelmében benyújtandó jelentések (a továbbiakban: az értékelő jelentések) felépítése azonos az első jelentésével, és kiemelik az előző jelentés óta elért eredményeket.